*„Proiect*

|  |
| --- |
| **GUVERNUL REPUBLICII MOLDOVA**  **H O T Ă R Â R E nr**.**\_\_\_\_\_\_\_**  **din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Chișinău** |

**pentru modificarea Regulamentului privind stingerea obligaţiei fiscale prin compensare şi/sau restituirea mijloacelor băneşti**

În temeiul art.175 alin.(9) și art.176 alin.(2) din Codul fiscal nr.1163-XIII din 24 aprilie 1997 (republicat în Monitorul Oficial al Republicii Moldova, 2007, ediţie specială din 8 februarie 2007), cu modificările şi completările ulterioare, Guvernul

**HOTĂRĂŞTE:**

1. Regulamentul privind stingerea obligaţiei fiscale prin compensare şi/sau restituirea mijloacelor băneşti, aprobat prin Hotărârea Guvernului nr. 235/2017 (Monitorul Oficial al Republicii Moldova, 2017, nr. 127, art. 304), se modifică după cum urmează:

1) în cuprinsul Regulamentului, sintagma „cont bancar”, la orice formă gramaticală, se substituie cu sintagma „cont bancar și/sau de plăți” la forma gramaticală corespunzătoare;

2) la punctul 2:

a) în definiția noțiunii „sume plătite în plus”, după sintagma „sumă plătită ca impozit, taxă, ” se completează cu sintagma „prime de asigurare obligatorie de asistenţă medicală în formă de contribuție procentuală la salariu și la alte recompense,”;

b) în definiția noțiunii „obligație fiscală”, după sintagma „sumă plătită ca impozit, taxă, ” se completează cu sintagma „prime de asigurare obligatorie de asistenţă medicală şi contribuţii de asigurări sociale de stat obligatorii stabilite în cotă procentuală,”;

c) noțiunea „cod IBAN” se exclude;

3) punctul 4 se completează cu următorul enunț: „În cazul în care cererea este depusă de reprezentantul persoanei fizice care nu desfăşoară activitate de întreprinzător, restituirea mijloacelor bănești poate fi efectuată la contul bancar și/sau de plăți al reprezentantului sau în numerar, dacă legea nu prevede altfel.”;

4) la punctul 7, sintagma „de același tip” se substituie cu sintagma „în limita termenului de prescripție.”;

5) la punctul 11:

a) primul enunț va avea următorul cuprins: „Cererea privind stingerea obligaţiei fiscale prin compensare şi/sau restituirea mijloacelor băneşti se depune de către contribuabil sau de reprezentantul acestuia la subdiviziunea Serviciului Fiscal de Stat în a cărei rază se deserveşte contribuabilul, conform modelului din anexa nr.1 la prezentul Regulament, sau prin intermediul sistemului informațional al Serviciului Fiscal de Stat, care va conţine:”;

b) la subpunctul 7), sintagma „localitatea, subdiviziunea de la care urmează a fi efectutată compensarea/restituirea” se substituie cu sintagma „localitatea de la care urmează a fi efectutată compensarea/restituirea”;

c) la subpunctul 8), sintagma „subdiviziunea,” se exclude;

d) subpunctul 10) va avea următorul cuprins: „contul bancar și/sau de plăți al contribuabilului sau, după caz, al reprezentantului, în cazul solicitării restituirii la contul bancar și/sau de plăți”;

e) subpunctul 11) litera b) va avea următorul cuprins: „pentru persoana fizică – semnătura acesteia sau a reprezentantului acesteia, după caz;”

f) după subpunctul 12) se completează cu un nou alineat cu următorul cuprins: „În cazul în care cererea se depune de către reprezentantul persoanei fizice, se vor completa şi datele cu privire la reprezentant.”

6) la punctul 15, subpunctul 4) va avea următorul cuprins: „4) actul care atestă împuternicirile reprezentantului (în cazul compensării/restituirii mijloacelor persoanei fizice), după caz.”;

7) după punctul 15 se completează cu punctul 151 cu următorul cuprins: „Persoanele fizice rezidente ale Republicii Moldova, care nu desfăşoară activitate de întreprinzător, depun cererea privind stingerea prin compensare şi/sau restituirea sumelor impozitului pe venit achitat/reţinut în plus, însoţită de documentele confirmative, conform modelului stabilit de Serviciul Fiscal de Stat.”;

8) după punctul 19 se completează cu punctul 191 cu următorul cuprins: „Restituirea în numerar a mijloacelor bănești persoanei fizice care nu desfășoară activitate de întreprinzător se efectuează în baza Certificatului de confirmare privind restituirea mijloacelor băneşti în numerar din contul bugetului aferente plăţilor achitate în plus sau incorect (forma FI – 021), prezentat Ministerului Finanţelor pe suport electronic, însoţit de borderou şi confirmat prin semnăturile digitale ale persoanelor împuternicite.”;

9) la punctul 20, sintagma „(alte cazuri decît cele reglementate de capitolul V din prezentul Regulament)” se exclude;

10) la punctul 22, după sintagma „contribuabilul” se completează cu sintagma „și, după caz, reprezentantul”;

11) la punctul 23, după sintagma „prevederile Codului fiscal” se completează cu sintagma „, iar pentru primele de asigurare obligatorie de asistenţă medicală în formă de contribuție procentuală la salariu și la alte recompense – de Legea nr. 1593/2002 cu privire la mărimea, modul și termenele de achitare a primelor de asigurare obligatorie de asistență medicală”;

12) la punctul 25, după sintagma „prevăzut la art.265 din Codul fiscal” se completează cu sintagma „sau, în cazul primelor de asigurare obligatorie de asistenţă medicală în formă de contribuție procentuală la salariu și la alte recompense, la art. 17 alin. (4) din Legea nr. 1593/2002”;

13) la punctul 27, după sintagma „documente fiscale interne” se completează cu sintagma „în mod automat”;

14) la punctul 29:

a) sintagma „printr-o scrisoare” se substituie cu sintagma „conform art. 1291 și art. 131 alin. (11) din Codul fiscal”;

b) se completează în final cu sintagma „, exceptând cazurile specificate la punctul 27.”;

15) capitolul V se abrogă;

16) la punctul 40, sintagma „contul contribuabilului (IBAN)” se substituie cu sintagma „contul bancar și/sau de plăți al contribuabilului sau, după caz, al reprezentantului”;

17) la punctul 42, după sintagma „Contribuabilul” se completează cu sintagma „sau reprezentantul acestuia”.

2. Anexa nr.1 și anexa nr.2 la Regulament se expun conform anexei la prezenta hotărâre.

3. Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Natalia GAVRILIȚA**

Contrasemnează:

Ministrul finanțelor Dumitru BUDIANSCHI